#### ROMÂNIA

**JUDEȚUL IAȘI**

**MUNICIPIUL PAȘCANI**

**CONSILIUL LOCAL**

# **P R O C E S V E R B A L**

**Încheiat, astazi 29 septembrie 2017, în şedinţa ordinară**

**a Consiliului Local al municipiului Paşcani, care are loc în sala de şedinţe a Primariei municipiului Paşcani, judeţul Iaşi**

Ora 10,12

Doamna Jitaru Irina, secretarul municipiului Pascani deschide lucrările ședinței ordinare din 29 septembrie 2017, arătând că este legal constituită, din 19 consilieri în funcție, sunt prezenți 18. La ședință participă primarul municipiului Pașcani - domnul Pantazi Dumitru, viceprimarul municipiului - doamna Nedelcu Gabriela, reprezentanți ai serviciilor din aparatul de specialitate al primarului, 2 cetățeni, mass-media. Înainte de a începe, supune la vot următorul procesul-verbal de ședință:

- procesul-verbal al ședinței de extraordinare a Consiliului Local din 18 septembrie 2017. Cine este pentru? Împotrivă? Abțineri?

Pentru: 18

Abțineri: 0

Împotrivă: 0

**Doamna Jitaru Irina**, secretarul municipiului Pascani dă cuvântul președintelui de ședință, domnul Bejinariu Ovidiu.

**Domnul Bejinariu Ovidiu,** presedinte de ședință, precizează că înainte de a da citire Dispoziției nr. 2042/22.09.2017, vrea să dea cuvântul domnului consilier Avrămiuc.

**Domnul Avrămiuc Vasile**, consilier local, citește o scurtă declarație. Constată cu îngrijorare că unii dintre colegi s-au îmbolnăvit de analfabetită. După ce unul dintre colegi declara pe o rețea de socializare că un partid cu milioane de votanți e analfabet, un alt coleg a scăzut numărul de analfabeți doar la funcționarii primăriei. Nu s-ar mira ca acest fenomen să ia amploare și să acuze de analfabetism și Academia Română. În calitate de cel mai vârstnic consilier local, cere scuze, în numele Consiliului Local, funcționarilor din primărie, în mod special, și pășcănenilor, în general, pentru această exprimarea a colegului lor. A fost o exprimare pripită și cere concitadinilor să uite acest eveniment nefericit.

**Domnul Bejinariu Ovidiu,** presedinte de ședință, dă citire Dispoziției nr. 2042/22.09.2017:

**”D I S P O Z I Ţ I A Nr. 2042**

**din data de: 22.09.2017**

**Primarul municipiului Paşcani, judeţul Iaşi;**

Având în vedere dispoziţiile art. 39, alin. (1) și (3) din Legea nr. 215/2001 privind administraţia publică locală, republicată, cu modificările și completările ulterioare;

În temeiul art. 68 alin. (1) şi ale art. 115 alin. (1) litera a) din Legea nr. 215/2001 privind administraţia publică locală, republicată, cu modificările și completările ulterioare;

**D I S P U N E:**

**Articol unic:** Se convoacă Consiliul Local al municipiului Paşcani, în **şedinţa ordinară**, din data de **29.09.2017**, **ora 10.00**,**­­­­­­** în sala de şedinţe a Consiliului Local al municipiului Pașcani, cu următoarea ordine de zi:

**1. PROIECTUL  DE HOTĂRÂRE    privind nominalizarea reprezentanţilor Consiliului Local în Consiliile de Administraţie ale unităţilor de învăţământ din municipiul Paşcani, pentru anul şcolar 2017 - 2018**

*Inițiatorul proiectului de hotărâre - Viceprimarul municipiului Pașcani*

**2. PROIECTUL  DE HOTĂRÂRE    privind nominalizarea reprezentanţilor Consiliului Local în Comisia pentru evaluarea şi asigurarea calităţii în unităţile de învăţământ din municipiul Paşcani, pentru anul şcolar 2017 - 2018**

*Inițiatorul proiectului de hotărâre - Viceprimarul municipiului Pașcani*

**3. PROIECTUL  DE HOTĂRÂRE privind transmiterea in folosință gratuită a terenului în suprafața de 920 mp, proprietate publică a municipiului Pașcani, situat în strada Ștefan cel Mare, nr. 16, judetul Iași(în fața sediului Primăriei municipiului Pașcani), către Clubul Sportiv Municipal Pașcani, în vederea amplasării unui patinoar artificial în perioada 01.12.2017 – 28.02.2018**

*Inițiatorul proiectului de hotărâre - Primarul municipiului Pașcani*

**4. PROIECTUL  DE HOTĂRÂRE privind modificarea şi completarea Anexei nr. 7, Anexei nr. 8, Anexei nr. 9, Anexei nr. 10 şi Anexei nr. 11 la Caietul de sarcini - Anexa nr. 1 la Hotărârea Consiliului Local al municipiului Pașcani nr. 93/30.08.2012 privind delegarea serviciului public de salubrizare a municipiului Paşcani către SC CLP ECO – SALUBRITATE SA, având ca acţionar unic Municipiul Paşcani, modificată şi completată de Hotărârea Consiliului Local al municipiului Paşcani nr. 111/29.09.2012**

*Inițiatorul proiectului de hotărâre - Primarul municipiului Pașcani*

**5. PROIECTUL  DE HOTĂRÂRE privind transmiterea în administrarea S.C. ApaVital S.A. Iaşi a bunurilor aferente sistemului pentru ridicarea presiunii apei reci şi apei calde (staţii hidrofoare) amplasate în centralele de cvartal CT1, CT2, fosta CT3 (Atelier reparaţii centrale termice – str. Horia), CT4, CT5, CT6, CT10 si CT11, proprietate publică a municipiului Paşcani**

*Inițiatorul proiectului de hotărâre - Primarul municipiului Pașcani*

**6. PROIECTUL  DE HOTĂRÂRE    privind modificarea H.C.L. al municipiului Pașcani nr. 34/2017 privind aprobarea organigramei și a statului de funcții ale Spitalului Municipal de Urgență Pașcani pentru anul 2017**

*Inițiatorul proiectului de hotărâre - Primarul municipiului Pașcani*

**7. PROIECTUL  DE HOTĂRÂRE privind rectificarea Bugetului de Venituri și Cheltuieli al Spitalului Municipal de Urgență Pașcani pe anul 2017**

*Inițiatorul proiectului de hotărâre - Primarul municipiului Pașcani*

**8. PROIECTUL  DE HOTĂRÂRE privind rectificarea Bugetului Integral Venituri Proprii (sursa F) al instituțiilor, pe anul 2017**

*Inițiatorul proiectului de hotărâre - Primarul municipiului Pașcani*

**9. PROIECTUL  DE HOTĂRÂRE privind rectificarea Bugetului de venituri și cheltuieli al Clubului Sportiv Municipal Pașcani pentru anul 2017**

*Inițiatorul proiectului de hotărâre - Primarul municipiului Pașcani*

**10. PROIECTUL  DE HOTĂRÂRE privind rectificarea Bugetului centralizat al instituțiilor și activităților finanțate din venituri proprii și subvenții pentru anul 2017**

*Inițiatorul proiectului de hotărâre - Primarul municipiului Pașcani*

**11. PROIECTUL  DE HOTĂRÂRE privind rectificarea Bugetului centralizat al institutiilor și activităților finanțate integral sau parțial din venituri proprii pe anul 2017**

*Inițiatorul proiectului de hotărâre - Primarul municipiului Pașcani*

**12. PROIECTUL  DE HOTĂRÂRE privind rectificarea Bugetului local de venituri și cheltuieli al Municipiului Pașcani pe anul 2017**

*Inițiatorul proiectului de hotărâre - Primarul municipiului Pașcani*

**13. PROIECTUL  DE HOTĂRÂRE   privind respingerea plăngerilor prealabile înregistrate la Primăria Municipiului Pașcani, respectiv Consiliul Local al municipiului Pașcani sub nr. 13344/1009/08.09.2017, 13345/1010/08.09.2017, 13346/1007/08.09.2017, 13347/1011/08.09.2017, 13349/1012/08.09.2017, 13352/100913/08.09.2017, 13353/1014/08.09.2017, 13354/1015/08.09.2017, 13355/1016/08.09.2017, 13356/1017/08.09.2017, 13357/1018/08.09.2017, 13358/1019/08.09.2017, formulate de către funcționarii publici din cadrul Serviciului Taxe și Impozite Locale al Municipiului Pașcani, împotriva Hotărârii Consiliului Local nr. 111 din 04.08.2017 privind stabilirea salariilor pentru funcțiile publice și contractuale din cadrul aparatului de specialitate al Primarului municipiului Pașcani**

*Inițiatorul proiectului de hotărâre - Primarul municipiului Pașcani*

**14***.* **PROIECTUL  DE HOTĂRÂRE    privind instituirea taxei speciale de salubrizare pentru persoanele fizice în Municipiul Pașcani**

*Inițiatorul proiectului de hotărâre - Primarul municipiului Pașcani*

**15. PROIECTUL  DE HOTĂRÂRE    privind revocarea membrilor Consiliului de administrație al SC CLP Eco Salubritate SA Pașcani**

*Inițiatorii proiectului de hotărâre – Consilierii locali Bodoașcă Mihai-Claudiu, Rîznic Andrei-Marius, Conache Eduard-Cătălin, Spiridon Mihaela-Iulia, Pintilie Marius-Nicolae, Dandu Alexandru-Ionuț, Danu Ion*

**16. PROIECTUL  DE HOTĂRÂRE    privind numirea unui Consiliu de administrație provizoriu la S.C. CLP Eco Salubritate SA Pașcani**

*Inițiatorii proiectului de hotărâre – Consilierii locali Bodoașcă Mihai-Claudiu, Rîznic Andrei-Marius, Conache Eduard-Cătălin, Spiridon Mihaela-Iulia, Pintilie Marius-Nicolae, Dandu Alexandru-Ionuț, Danu Ion*

**P R I M A R, AVIZEAZĂ PENTRU LEGALITATE**

**ing. DUMITRU PANTAZI SECRETARUL MUNICIPIULUI,**

**cons. jr. IRINA JITARU”**

Și un proiect suplimentar:

***PROIECT SUPLIMENTAR***

**17***.* **PROIECTUL  DE HOTĂRÂRE   privind transmiterea in folosință gratuită a terenului în suprafața de 930 mp, proprietate publică a municipiului Pașcani, situat în strada Ștefan cel Mare, judetul Iași(între Catedrala “Pogorârea Sfântului Duh“ – Pașcani și blocul D1), către Clubul Sportiv Municipal Pașcani, în vederea amplasării unui patinoar artificial în perioada 01.12.2017 – 28.02.2018**

*Inițiatorul proiectului de hotărâre - Primarul municipiului Pașcani*

**Domnul Pantazi Dumitru**, primarul municipiului Pașcani, retrage de pe ordinea de zi proiectul de hotărâre nr. 3.

**Domnul Bejinariu Ovidiu,** presedinte de ședință, propune introducerea pe ordinea de zi a proiectului suplimentar. Supune la vot această propunere:

Pentru: 17

Abțineri: 0

Împotrivă: 1

Supune la vot ordinea de zi modificată:

Pentru: 17

Abțineri: 0

Împotrivă: 1

**Domnul Olariu Costel-Sorin**, consilier local, consideră oportun să nu se mai citească ordinea de zi, care e deja comunicată consilierilor, ci doar eventualele proiecte de hotărâre introduse suplimentar.

**Domnul Bejinariu Ovidiu,** presedinte de ședință, propune trecerea la primul punct de pe ordinea de zi:

**1. PROIECTUL  DE HOTĂRÂRE    privind nominalizarea reprezentanţilor Consiliului Local în Consiliile de Administraţie ale unităţilor de învăţământ din municipiul Paşcani, pentru anul şcolar 2017 - 2018**

*Inițiatorul proiectului de hotărâre - Viceprimarul municipiului Pașcani*

Se solicită avizul comisiilor.

Comisia juridică – aviz favorabil.

Comisia de învățământ – aviz favorabil.

**Doamna Nedelcu Gabriela**, viceprimarul municipiului Pașcani, precizează că au fost propuse aceeași reprezentanți din partea Consiliului Local ca și anul trecut. Având în vedere că s-a modificat numărul de elevi, la colegiul Unirea din 3 reprezentanți trebuie să rămână 2, iar la școala Gîștești, din 2 să rămână 1. Face următoarele propuneri: pentru Colegiul Unirea – dl. Avrămiuc Vasile și d-na Spiridon Mihaela-Iulia, iar pentru Școala Gîștești – dl. Pintilie Ciprian.

**Domnul Bodoașcă Mihai-Claudiu,** consilier local, face o propunere de înlocuire la Clubul Copiilor a d-lui Dandu cu dl. Danu Ion.

**Domnul Olariu Costel-Sorin**, consilier local, consideră că dl. Chiriac Eugen trebuie înlocuit din Consiliul de administrație de la grădiniță.

**Doamna Nedelcu Gabriela**, viceprimarul municipiului Pașcani, propune înlocuirea d-lui Chiriac cu dl. consilier Olariu.

**Domnul Olariu Costel-Sorin**, consilier local, mulțumește, dar precizează că trebuie să fie un consilier local, nu el.

**Domnul Bejinariu Ovidiu,** presedinte de ședință, supune la vot propunerile:

Pentru Colegiul Tehnic de Căi Ferate Unirea:

* Avrămiuc Vasile
* Spiridon Mihaela-Iulia

Pentru: 18

Abțineri: 0

Împotrivă: 0

Pentru Școala Gîștești:

* Pintilie Ciprian

Pentru: 18

Abțineri: 0

Împotrivă: 0

Pentru Clubul Copiilor:

* Danu Ion

Pentru: 18

Abțineri: 0

Împotrivă: 0

Pentru Grădinița cu Program Prelungit Nr. 3:

* Olariu Costel-sorin

Pentru: 18

Abțineri: 0

Împotrivă: 0

**Doamna Nedelcu Gabriela**, viceprimarul municipiului Pașcani, urează succes reprezentanților Consiliului Local în consiliile de administrație ale unităților de învățământ și dorește implicarea acestora pentru rezolvarea problemelor ce vor apare.

**Domnul Pintilie Ciprian**, consilier local, mulțumește pentru sprijin și solicită pentru școala Gîștești ceva mai mult ajutor, deoarece acolo se derulează un program european și peste 2-3 săptămâni vor avea oaspeți din străinătate.

**Domnul Bejinariu Ovidiu,** presedinte de ședință, supune la vot proiectul de hotărâre cu propunerile modificate și votate:

Pentru: 18

Abțineri: 0

Împotrivă: 0

Solicită trecerea la punctul nr. 2 de pe ordinea de zi:

**2. PROIECTUL  DE HOTĂRÂRE    privind nominalizarea reprezentanţilor Consiliului Local în Comisia pentru evaluarea şi asigurarea calităţii în unităţile de învăţământ din municipiul Paşcani, pentru anul şcolar 2017 – 2018**

*Inițiatorul proiectului de hotărâre - Viceprimarul municipiului Pașcani*

Se solicită avizul comisiilor.

Comisia juridică – aviz favorabil.

Comisia de învățământ – aviz favorabil.

Propune, dacă nu sunt discuții pe marginea proiectului de hotărâre, trecerea la vot:

Pentru: 18

Abțineri: 0

Împotrivă: 0

Solicită trecerea la punctul nr. 3 de pe ordinea de zi:

**3. PROIECTUL  DE HOTĂRÂRE privind modificarea şi completarea Anexei nr. 7, Anexei nr. 8, Anexei nr. 9, Anexei nr. 10 şi Anexei nr. 11 la Caietul de sarcini - Anexa nr. 1 la Hotărârea Consiliului Local al municipiului Pașcani nr. 93/30.08.2012 privind delegarea serviciului public de salubrizare a municipiului Paşcani către SC CLP ECO – SALUBRITATE SA, având ca acţionar unic Municipiul Paşcani, modificată şi completată de Hotărârea Consiliului Local al municipiului Paşcani nr. 111/29.09.2012**

*Inițiatorul proiectului de hotărâre - Primarul municipiului Pașcani*

Se solicită avizul comisiilor.

Comisia juridică – aviz favorabil.

Comisia economică – aviz favorabil.

Comisia urbanism – aviz favorabil.

**Domnul Bejinariu Ovidiu,** presedinte de ședință, întreabă dacă sunt discuții. Dacă nu, supune la vot proiectul de hotărâre:

Pentru: 17

Abțineri: 1

Împotrivă: 0

Solicită trecerea la punctul nr. 4 de pe ordinea de zi:

**4. PROIECTUL  DE HOTĂRÂRE privind transmiterea în administrarea S.C. ApaVital S.A. Iaşi a bunurilor aferente sistemului pentru ridicarea presiunii apei reci şi apei calde (staţii hidrofoare) amplasate în centralele de cvartal CT1, CT2, fosta CT3 (Atelier reparaţii centrale termice – str. Horia), CT4, CT5, CT6, CT10 si CT11, proprietate publică a municipiului Paşcani**

*Inițiatorul proiectului de hotărâre - Primarul municipiului Pașcani*

Se solicită avizul comisiilor.

Comisia juridică – aviz favorabil.

Comisia economică – aviz favorabil.

Comisia urbanism – aviz favorabil.

**Domnul Bodoașcă Mihai-Claudiu,** consilier local, precizează că s-a solicitat în comisia economică ca la ședință să vină dl. director de la RAGCL Pașcani să confirme renunțarea la aceste hidrofoare, avizul de la proiectul de hotărâre fiind din anul 2016. Propune un amendament la proiect și anume la art.1 – doar la CT 10, la fel și în cuprinsul art. 2 – doar la CT 10. Menționează că celelalte hidrofoare să rămână la RAGCL. Apavital nu a plătit nimic că s-a folosit de aceste hidrofoare. Ce garanție au ei că și RAGCL nu va plăti nimic când hidrofoarele se vor transmite la Apavital? RAGCL furnizează apă caldă și au nevoie și ei de aceste hidrofoare.

**Domnul Rîznic Andrei-Marius**, consilier local, precizează că vor fi consecințe atunci când conducerea RAGCL dă în folosință gratuită un bun unui terț, cu care nu are încheiat un contract.

**Domnul Pantazi Dumitru**, primarul municipiului Pașcani, precizează că aceste bunuri sunt proprietate publică și nu sunt ale RAGCL. Devin bunuri de retur și se va plăti redevență pentru ele. Costurile se suportă de către operatorul ce le exploatează. RAGCL predă către municipiul Pașcani aceste bunuri și ele vor fi predate mai departe.

**Domnul Rîznic Andrei-Marius**, consilier local, insistă că un terț folosește bunul fără să plătească.

**Domnul Pantazi Dumitru**, primarul municipiului Pașcani, precizează că a mai venit acum 1 an în Consiliul Local cu această problemă. Ei trebuie să clarifice problema. Operatorul suportă costurile. Cetățenii nu trebuie să suporte consecințele explotării necorespunzătoare a acestor bunuri. Dacă ele rămân la RAGCL, atunci ei vor suporta costurile.

**Domnul Conache Eduard-Cătălin**, consilier local, a precizat că reprezentantul Apavital a spus atunci că va taxa RAGCL dacă preiau ei hidrofoarele.

**Domnul Bodoașcă Mihai-Claudiu,** consilier local, propune aprobarea amendamentelor sale și pe viitor aprobarea preluării celorlalte hidrofoare, după ce se lămurește problema între RAGCL și Apavital.

**Domnul Olariu Costel-Sorin**, consilier local, consideră că e fără sens toată această discuție. Deși nu a agreat acest operator, nu i se pare normal ca cel care prestează acest serviciu să nu asigure și ridicarea apei. De altfel, se pune în legalitate acest aspect, în centru atenției lor rămânând cetățenii din municipiu.

**Domnul Haldan Vasile**, consilier local, menționează că este în asentimentul

d-lui Olariu, o astfel de societate comercială trebuie să se ocupe în totalitate de serviciul de alimentare cu apă și de canalizare. Aspectul semnalat este o problemă între două societăți și nu face obiectul consilierilor. Ei să se asigure ca aceste bunuri să fie la aceeași societate.

**Domnul Rîznic Andrei-Marius**, consilier local, replică că e o chestiune între două societăți comerciale, dar una e a Pașcani-ului și trebuie să aibă grijă de ea. Dau aceste bunuri în administrare și trebuie să se asigure că, în final, RAGCL să nu aibă sarcini fiscale foarte mari.

**Domnul Pantazi Dumitru**, primarul municipiului Pașcani, precizează că trebuie invitate cele două societăți pentru a clarifica acest aspect. Au mai fost discuții și în trecut. Menționează că sunt doar mediatori într-un eventual conflict, dacă nu ajung la consens. Costurile cu hidrofoarele sunt prevăzute în tarif.

**Domnul Rîznic Andrei-Marius**, consilier local, precizează că tocmai previn un eventual conflict, o societate fiind a municipalității.

**Domnul Haldan Vasile**, consilier local, menționează că nevotarea acestui proiect atrage suportarea de către RAGCL a costurilor cu hidrofoarele. Conflictul deja există, iar ei îi pun punct prin votarea acestui proiect.

**Domnul Zanet Gică**, administrator public al municipiului Pașcani, precizeaza că cei de la Apavital cer acest lucru, deoarece în urma controlului Curții de Conturi, li s-a cerut clarificarea acestor cheltuieli, pe care ei le fac cu energia electrică și materialele pentru întreținerea hidofoarelor, în condițiile în care ei nu le au în exploatare. De aceea, vor toate sau niciunul. În prezent, RAGCL nu cheltuie nimic pentru aceste hidrofoare, cheltuielile se fac de către Apavital.

**Domnul Bodoașcă Mihai-Claudiu,** consilier local, precizează că a mai fost propus un contract între RAGCL și Apavital pentru 10.000 lei/lună, dar cei de la Apavital nu au vrut să semneze.

**Domnul Zanet Gică**, administrator public al municipiului Pașcani, precizeaza că cei de la RAGCL exploatează pentru 3700 de apartamente, iar Apavital pentru 12000 de apartamente.

*Se vorbește concomitent.*

**Domnul Moțatu Ion**, cetățean, intervine și îl corectează pe dl. Zanet, spunând că în Pașcani sunt doar 8642 de apartamente, nu 12000, și îi îndeamnă pe consilieri șă voteze ceea ce cred.

**Doamna Nedelcu Gabriela**, viceprimarul municipiului Pașcani, precizează că nu votează la acest proiect.

**Domnul Bejinariu Ovidiu,** presedinte de ședință, solicită d-lui Bodoașcă să mai citească cele două amendamente.

**Domnul Bodoașcă Mihai-Claudiu,** consilier local, citește cele două amendamente: „Art. 1. Se transmite în administrarea SC Apavital SA Iași bunurile aferente sistemului pentru ridicarea presiunii apei reci și apei calde(stații hidrofoare) amplasate în centrala de cvartal CT10, proprietate publică a municipiului Pașcani.”

și

„Art. 2. Predarea-preluarea bunurilor aferente sistemului pentru ridicarea presiunii apei reci și apei calde(stații hidrofoare) amplasate în centrala de cvartal CT10, proprietate publică a municipiului Pașcani, se face pe bază de protocol, de către comisiile ce se vor constitui în acest sens prin deciziile conducerilor executive ale RAGCL Pascani, SC Apavital SA Iasi și municipiul Pașcani.”

**Domnul Bejinariu Ovidiu,** presedinte de ședință, supune la vot aceste amendamente.

Pentru: 7

Abțineri: 2

Împotrivă: 8

*Doamna Nedelcu Gabriela nu votează.*

**Domnul Bejinariu Ovidiu,** presedinte de ședință, precizează că amendamentele nu au trecut. Supune la vot proiectul de hotărâre prezentat inițial:

Pentru: 10

Abțineri: 7

Împotrivă: 0

*Doamna Nedelcu Gabriela nu votează.*

**Domnul Bejinariu Ovidiu,** presedinte de ședință, precizează că proiectul nu a trecut și propune trecerea la punctul 5 de pe ordinea de zi.

**5. PROIECTUL  DE HOTĂRÂRE    privind modificarea H.C.L. al municipiului Pașcani nr. 34/2017 privind aprobarea organigramei și a statului de funcții ale Spitalului Municipal de Urgență Pașcani pentru anul 2017**

*Inițiatorul proiectului de hotărâre - Primarul municipiului Pașcani*

Se solicită avizul comisiilor.

Comisia juridică – aviz favorabil.

Comisia economică – aviz favorabil.

Comisia învățământ– aviz favorabil.

**Domnul Bejinariu Ovidiu,** presedinte de ședință, întreabă dacă sunt discuții. Dacă nu, supune la vot proiectul:

Pentru: 18

Abțineri: 0

Împotrivă: 0

**Domnul Bejinariu Ovidiu,** presedinte de ședință, precizează că proiectul a trecut și propune trecerea la punctul 6 de pe ordinea de zi.

**6. PROIECTUL  DE HOTĂRÂRE privind rectificarea Bugetului de Venituri și Cheltuieli al Spitalului Municipal de Urgență Pașcani pe anul 2017**

*Inițiatorul proiectului de hotărâre - Primarul municipiului Pașcani*

Se solicită avizul comisiilor.

Comisia juridică – aviz favorabil.

Comisia economică – aviz favorabil.

Comisia învățământ– aviz favorabil.

Comisia urbanism - aviz favorabil.

**Domnul Bodoașcă Mihai-Claudiu,** consilier local, o întreabă pe d-na consilier local Perțu Liliana ce reprezintă cei 50000 lei pentru cumul de funcții.

**Doamna Perțu Liliana**, consilier local, precizează că nu e personal suficient, rămân posturi neocupate prin concurs și sunt ocupate temporar de alți medici.

**Domnul Bejinariu Ovidiu,** presedinte de ședință, întreabă dacă mai sunt discuții. Dacă nu, supune la vot proiectul:

Pentru: 18

Abțineri: 0

Împotrivă: 0

**Domnul Bejinariu Ovidiu,** presedinte de ședință, precizează că proiectul a trecut și propune trecerea la punctul 7 de pe ordinea de zi.

**7. PROIECTUL  DE HOTĂRÂRE privind rectificarea Bugetului Integral Venituri Proprii (sursa F) al instituțiilor, pe anul 2017**

*Inițiatorul proiectului de hotărâre - Primarul municipiului Pașcani*

Se solicită avizul comisiilor.

Comisia juridică – aviz favorabil.

Comisia economică – aviz favorabil.

Comisia învățământ– aviz favorabil.

Comisia urbanism - aviz favorabil.

**Domnul Bejinariu Ovidiu,** presedinte de ședință, întreabă dacă sunt discuții. Dacă nu, supune la vot proiectul:

Pentru: 18

Abțineri: 0

Împotrivă: 0

**Domnul Bejinariu Ovidiu,** presedinte de ședință, precizează că proiectul a trecut și propune trecerea la punctul 8 de pe ordinea de zi.

**8. PROIECTUL  DE HOTĂRÂRE privind rectificarea Bugetului de venituri și cheltuieli al Clubului Sportiv Municipal Pașcani pentru anul 2017**

*Inițiatorul proiectului de hotărâre - Primarul municipiului Pașcani*

Se solicită avizul comisiilor.

Comisia juridică – aviz favorabil.

Comisia economică – aviz favorabil.

Comisia învățământ– aviz favorabil.

Comisia urbanism - aviz favorabil.

**Domnul Bejinariu Ovidiu,** presedinte de ședință, întreabă dacă sunt discuții.

**Domnul Bodoașcă Mihai-Claudiu,** consilier local, precizează că această luare de cuvânt e și pentru celelalte proiecte la care se vor abține. În legătură cu rectificarea bugetului de venituri și cheltuieli al CSM Pașcani, conform Legii 153/2017 privind salarizarea personalului plătit din fonduri publice, art. 11 alin. 4 – nivelul veniturilor salariale se stabilește cu încadrarea în cheltuelile de personal aprobate în bugetele de venituri și cheltuieli. Când s-a făcut acea grilă de salarizare, trebuia să se țină cont de bugetul de venituri și cheltuieli aprobat. Cât timp va vedea rectificări de buget în care se vor aduce bani din trimestrul IV in III pentru salarii și în trimestrul IV nu știe de unde se va mai lua, el nu va vota.

**Doamna Jitaru Irina**, secretarul municipiului Pașcani, precizează că așa scrie în legea nr. 153, dar ei care citesc mai mult, dar înțeleg mai puțin, și, care au făcut și un pic de școală în domeniul juridic, știu cum se interpretează o lege. Scrie că în limita fondurilor aprobate, dar nu scrie o dată la care să fie aprobate. E clar că toate aceste fonduri vor fi aprobate. Despre asta e vorba în lege. Așa e dumneaei analfabet funcțional, ea și colegii ei, care le mulțumesc.

*Se vorbește concomitent.*

**Doamna Lăbonțu Angelica,** directorul economic al Primăriei municipiului Pașcani, precizează că aceste discuții au mai fost purtate și în comisii, dar aici nu este vorba nici măcar de depășire de buget. Bugetarea e doar o estimare inițială, care ulterior suportă modificări funcție de împrejurarea reală. Se mută creditele de pe un trimestru pe altul, de pe un capitol pe altul, de pe un articol pe altul, legea permite acest lucru, bugetele de pe masa consilierilor nu implică nicio modificare nici pe venituri, nici pe cheltuieli, cu excepția bugetului local datorită acelor decizii de la ANAF. În cazul CSM, rectificarea e cu încadrarea în prevederile bugetare aprobate.

**Domnul Bejinariu Ovidiu,** presedinte de ședință, întreabă dacă mai sunt discuții. Dacă nu, supune la vot proiectul:

Pentru: 13

Abțineri: 4

Împotrivă: 1

**Domnul Bejinariu Ovidiu,** presedinte de ședință, precizează că proiectul a trecut și propune trecerea la punctul 9 de pe ordinea de zi.

**9. PROIECTUL  DE HOTĂRÂRE privind rectificarea Bugetului centralizat al instituțiilor și activităților finanțate din venituri proprii și subvenții pentru anul 2017**

*Inițiatorul proiectului de hotărâre - Primarul municipiului Pașcani*

Se solicită avizul comisiilor.

Comisia juridică – aviz favorabil.

Comisia economică – aviz favorabil.

Comisia învățământ– aviz favorabil.

Comisia urbanism - aviz favorabil.

**Domnul Bejinariu Ovidiu,** presedinte de ședință, întreabă dacă sunt discuții. Dacă nu, supune la vot proiectul:

Pentru: 13

Abțineri: 5

Împotrivă: 0

**Domnul Bejinariu Ovidiu,** presedinte de ședință, precizează că proiectul a trecut și propune trecerea la punctul 10 de pe ordinea de zi.

**10. PROIECTUL  DE HOTĂRÂRE privind rectificarea Bugetului centralizat al institutiilor și activităților finanțate integral sau parțial din venituri proprii pe anul 2017**

*Inițiatorul proiectului de hotărâre - Primarul municipiului Pașcani*

Se solicită avizul comisiilor.

Comisia juridică – aviz favorabil.

Comisia economică – aviz favorabil.

Comisia învățământ– aviz favorabil.

Comisia urbanism - aviz favorabil.

**Domnul Bejinariu Ovidiu,** presedinte de ședință, întreabă dacă sunt discuții. Dacă nu, supune la vot proiectul:

Pentru: 17

Abțineri: 1

Împotrivă:0

**Domnul Bejinariu Ovidiu,** presedinte de ședință, precizează că proiectul a trecut și propune trecerea la punctul 11 de pe ordinea de zi.

**11. PROIECTUL  DE HOTĂRÂRE privind rectificarea Bugetului local de venituri și cheltuieli al Municipiului Pașcani pe anul 2017**

*Inițiatorul proiectului de hotărâre - Primarul municipiului Pașcani*

Se solicită avizul comisiilor.

Comisia juridică – aviz favorabil.

Comisia economică – aviz favorabil.

Comisia învățământ– aviz favorabil.

Comisia urbanism - aviz favorabil.

**Domnul Bejinariu Ovidiu,** presedinte de ședință, întreabă dacă sunt discuții. Dacă nu, supune la vot proiectul:

Pentru: 13

Abțineri: 5

Împotrivă:0

**Domnul Bejinariu Ovidiu,** presedinte de ședință, precizează că proiectul a trecut și propune trecerea la punctul 12 de pe ordinea de zi.

**12. PROIECTUL  DE HOTĂRÂRE   privind respingerea plăngerilor prealabile înregistrate la Primăria Municipiului Pașcani, respectiv Consiliul Local al municipiului Pașcani sub nr. 13344/1009/08.09.2017, 13345/1010/08.09.2017, 13346/1007/08.09.2017, 13347/1011/08.09.2017, 13349/1012/08.09.2017, 13352/100913/08.09.2017, 13353/1014/08.09.2017, 13354/1015/08.09.2017, 13355/1016/08.09.2017, 13356/1017/08.09.2017, 13357/1018/08.09.2017, 13358/1019/08.09.2017, formulate de către funcționarii publici din cadrul Serviciului Taxe și Impozite Locale al Municipiului Pașcani, împotriva Hotărârii Consiliului Local nr. 111 din 04.08.2017 privind stabilirea salariilor pentru funcțiile publice și contractuale din cadrul aparatului de specialitate al Primarului municipiului Pașcani**

*Inițiatorul proiectului de hotărâre - Primarul municipiului Pașcani*

Se solicită avizul comisiilor.

Comisia juridică – aviz favorabil.

Comisia economică – aviz nefavorabil.

**Domnul Bejinariu Ovidiu,** presedinte de ședință, întreabă dacă sunt discuții.

**Domnul Bodoașcă Mihai-Claudiu,** consilier local, precizează că se vor abține și la acest proiect. Aceste plângeri au venit în urma aplicării acelei legi care a fost citită și înțeleasă, ei nu au votat acea grilă de salarizare, deci îi lasă pe cei ce au votat să gestioneze în continuare problema.

**Domnul Olariu Costel-Sorin**, consilier local, consideră că indifferent de lege sau HCL, vor exista și nemulțumiți. Consideră că ar fi trebuit să se meargă către instanță, nu către Consiliul Local.

**Domnul Bejinariu Ovidiu,** presedinte de ședință, întreabă dacă mai sunt discuții. Dacă nu, supune la vot proiectul:

Pentru: 11

Abțineri: 7

Împotrivă:0

**Domnul Bejinariu Ovidiu,** presedinte de ședință, precizează că proiectul a trecut și propune trecerea la punctul 13 de pe ordinea de zi.

**13***.* **PROIECTUL  DE HOTĂRÂRE    privind instituirea taxei speciale de salubrizare pentru persoanele fizice în Municipiul Pașcani**

*Inițiatorul proiectului de hotărâre - Primarul municipiului Pașcani*

Se solicită avizul comisiilor.

Comisia juridică – aviz favorabil cu amendamente.

Comisia economică – aviz favorabil cu amendamente

Comisia învățământ– aviz favorabil.

Comisia urbanism - aviz favorabil.

**Domnul Bejinariu Ovidiu,** presedinte de ședință, solicită să se dea citire amendamentelor.

**Domnul Pintilie Ciprian,** consilier local, prezintă amendamentele din comisia economică:

Amendamentul nr. 1: După art. 4 se introduce art. 5: Prezenta hotărâre intră în vigoare începând cu data de 1 ianuarie 2018, cu excepția art. 5 alin.2 din Regulamentul privind instituirea taxei speciale de salubrizare pentru persoanele fizice din municipiul Pașcani, care intră în vigoare la data de 1 noiembrie 2017.

Amendamentul nr. 2: Art. 5 alin. 2 din Regulamentul privind instituirea taxei speciale de salubrizare pentru persoanele fizice din municipiul Pașcani se modifică și va avea următorul cuprins: În vederea stabilirii taxei speciale de salubrizare pentru anul 2018 declarațiile se vor depune începând cu data de 1 noiembrie 2017 și până la data de 31 ianuarie 2018.

Amendamentul nr. 3: Se completează art. 8 din Regulamentul privind instituirea taxei speciale de salubrizare pentru persoanele fizice din municipiul Pașcani cu următorul alineat: Se aplică o reducere de 10% din cuantumul taxei de 10,16 lei/persoană/lună începând cu a treia persoană alocată unei unități locative, dar nu mai mult de 50%.

**Domnul Toma Andrei-Codrin**, consilier local, precizează că în comisia juridică

s-au votat primele două amendamente ca și în comisia economică.

**Domnul Haldan Vasile**, consilier local, precizează că propune simplificarea reducerii în sensul că primii doi din casă să plătească 10,16 lei, iar următorii, indiferent de numărul persoanelor, să plătească 80% din suma de 10,16 lei. I se pare mai ușor de calculat.

**Domnul Pantazi Dumitru**, primarul municipiului Pașcani, precizează că ar fi mai ușor o cifră - 8 lei.

**Domnul Haldan Vasile**, consilier local, menționează că e de acord cu 8 lei, e mai bine.

*Se vorbește concomitent.*

**Domnul Ursu Dumitru-Leonard**, consilier local, menționează că trebuie făcută precizarea pe familie, pentru că într-o casă s-ar putea să stea mai multe familii, deci pe familie, nu pe unitate locativă. E un amendament la amendamentul d-lui Haldan.

**Doamna Jitaru Irina**, secretarul municipiului psșacani, precizează că e vorba de unitate locativă, indiferent de câți locuiesc acolo.

**Domnul Bejinariu Ovidiu,** presedinte de ședință, dă cuvântul d-lui Vântur, cetățean.

**Domnul Vântur**, cetățean, precizează că singurul atu al acestei taxe e faptul că e mai mică decât în prezent și poate vor plăti toți cetățenii. De doi ani nu s-a investit nimic de către autoritatea locală pentru acele platforme de colectare selectivă a gunoiului, ca să se diminueze cantitatea transportată la Iași. S-a încercat ceva colectare selectivă la case și acum se strânge tot la grămadă. Întreabă ce se întâmplă cu cetățenii care domiciliază în Pașcani și sunt plecați din oraș.

*Se vorbește concomitent.*

**Domnul Vântur Romel**, cetățean, întreabă când începe construcția acestor platforme. Menționează că sunt orașe mai mari, dar și mai mici ca Pașcani-ul, în care se plătește 5, 6, 7 lei/persoană pentru gunoi. De aceea preciza că aparent această taxă e un avantaj. Ar fi avantaj ca administrația să se ocupe să le diminueze cheltuielile, nu aparent să-i ajute cu taxa de salubrizare.

**Domnul Pantazi Dumitru**, primarul municipiului Pașcani, precizează că platformele le au prevăzute pentru cărți funciare. Nicio platformă nu a avut carte funciară. Nu se pot face investiții fără carte funciară.

**Domnul Vântur Romel**, cetățean, precizează că ei, ca cetățeni, nu știu ce e în spatele acestor platforme, ci atunci când acestea apar fizic, îi influențează pozitiv sau negativ. De aceea sunt autorități, ca să rezolve aceste probleme. Nu se cunoaște nimic. Pot fi 1000 de studii de fezabilitate, dar cetățeanul …

**Domnul Pantazi Dumitru**, primarul municipiului Pașcani, precizează că pentru asta mai e nevoie de ceva și anume de bani. A mai spus-o și cu alte prilejuri: cetățeanul vrea taxe și impozite mici sau deloc, dar nu se poate îmbunătăți viața cetățenilor fără investiții, care implică fonduri. În ceea ce privește platformele de colectare selectivă, este în derulare procedura de achiziție publică pentru întocmirea cărților funciare. Cu prioritate se vor întocmi cărți funciare pentru aceste platforme și se vor face în limita fondurilor care vor fi.

**Domnul Conache Eduard-Cătălin**, consilier local, vrea să atragă atenția asupra unor neconcordanțe legale din acest proiect. În nota de fundamentare este prevăzută o taxă care a fost amânată prin hotărâre de guvern, începând să fie aplicată cu 01.01.2019, iar ea e prevăzută în notă pentru 2018. Dacă se elimină acea taxă, ar trebui să scadă taxa de salubrizare. Prin HCL 86/2012 a fost aprobat un plan tarifar, astfel încât pentru anul 2018 taxa este de 7 lei, raportat la ADIS, asociație din care Pașcani face parte. Calculația de pret e din aprilie, a mai fost in fața lor și a fost respinsă, iar acum urmează să o aprobe cu aceste 2 chestiuni, care din punctul său de vedere, se contrazic una pe alta.

**Domnul Bodoașcă Mihai-Claudiu,** consilier local, precizează că e o ideea bună, pe care o susțin, dar e tratată superficial. Poate naște asemenea probleme. Are în calculația de preț o taxă care e amânată și nu este prevăzut în regulament cum se va face decontarea între finanțe și societatea de salubrizare, după numarul potențial de locuitori, vreo 26.000, sau cum încasează. Va fi o problemă dacă finanțele vor face decizia de impunere pentru fiecare locuitor care domiciliază în Pașcani și se vor plăti banii către salubritate pe baza acestor decizii, urmând a recupera banii de la cetățeni. Cetățenii care au rezidența în altă localitate vor solicita anularea acestei taxe, dacă stau mai mult de 3 luni în altă parte au dreptul prin regulament să solicite acest lucru, iar banii vor trebui recuperați de la salubritate. Trebuie lămurite și aceste probleme.

**Domnul Pantazi Dumitru**, primarul municipiului Pașcani, precizează că operatorul nu încasează pe bază de taxă. Gestionarea fondurilor se face de ordonatorul de credite prin Serviciul de Finanțe Publice, iar operatorul face serviciul. Este comisie stabilită care să facă recepția acestor lucrări, se facturează și apoi se decontează din buget banii către operator. Nu înseamnă că taxa se încasează și automat se varsă în contul operatorului.

**Domnul Bodoașcă Mihai-Claudiu,** consilier local, întreabă cum se face decontarea.

**Domnul Pantazi Dumitru**, primarul municipiului Pașcani, precizează că pe bază de factură.

**Domnul Bodoașcă Mihai-Claudiu,** consilier local, întreabă cum se face factura, pe număr de persoane sau pe cantitatea de gunoi predată.

**Domnul Pantazi Dumitru**, primarul municipiului Pașcani, precizează că pe cantitatea de gunoi predată.

**Domnul Bodoașcă Mihai-Claudiu,** consilier local, menționează că pe număr de persoane la populație, nu pe cantitate de gunoi, fiindcă iau o taxă. În regulamentul ADIS așa spune.

**Domnul Pantazi Dumitru**, primarul municipiului Pașcani, precizează că decontarea o face primăria.

**Domnul Bodoașcă Mihai-Claudiu,** consilier local, menționează că atunci când va veni ADIS, decontarea se va face la numărul de persoane de la recensământ. Și acolo e o problemă: ei vor factura pentru 32000 persoane, iar încasarea să se facă de la 26000, iar diferența va trebui să o pună primăria. În regulamentul de azi nu spune nimic despre acest lucru. Actuala taxa pentru cei care nu au contract se virează către salubritate cât se încasează.

**Doamna Butnariu Georgiana**, șef Serviciu Taxe și Impozite Locale, precizează că se virează doar 66,67% din ceea ce se încasează. Taxa e făcută pentru cei care nu au încheiate contracte și se virează către cei de la salubritate în cuantum de 66,67% din sumele încasate efectiv. La prezentul regulament, în art. 13 se precizează că destinația taxei speciale de salubrizare este acoperirea serviciilor prestate de către operatorul de salubritate, în limita sumei încasate. Decontarea serviciilor se face între municipiul Pașcani și SC CLP Eco Salubritate SA, Serviciul de Taxe și impozite Locale nu are personalitate juridică.

**Domnul Bodoașcă Mihai-Claudiu,** consilier local, menționează că nu-i lămurită problema, cum se va face factura.

*Se vorbește concomitent.*

**Doamna Nedelcu Gabriela,** viceprimarul municipiului Pașcani, vrea să puncteze că acest regulament a stat în dezbatere publică o perioadă foarte mare de timp. Era foarte bine ca atunci să fi sesizat aceste aspecte și să fi venit atunci cu propuneri. Dacă se vrea reluarea procedurii cu dezbatere, nu crede că e cazul. Dacă este ceva de amendat, să se amendeze acum.

**Domnul Bodoașcă Mihai-Claudiu,** consilier local, îndeamnă să se facă acum un amendament cu cuantumul taxei. Trebuie o nouă calculație de preț corectă și reală.

**Domnul Zanet Gică,** administrator public, precizează că cei de la salubritate au făcut o nouă calculație de preț. Dă lămuriri vizavi de taxa de mediu.

*Se poartă o discuție între dl. primar, dl. administrator public și dl. Bodoașcă în legătură cu taxa de mediu.*

**Domnul Pantazi Dumitru**, primarul municipiului Pașcani, precizează că taxa de mediu e încastă prin tarif de depozitarul gunoiului. Facturarea se face cu această taxă de mediu. Indirect e prevăzută în tarif și se încasează.

**Domnul Zanet Gică,** administrator public, precizează că ei facturează cu taxa de mediu, care se spune că trebuie dată jos. Când se trimite , se plătește inclusiv această taxă de mediu.

**Domnul Bodoașcă Mihai-Claudiu,** consilier local, îl contrazice spunând că taxa e amânată până în 2019.

**Domnul Zanet Gică,** administrator public, precizează că nu e adevărat.

**Domnul Pantazi Dumitru**, primarul municipiului Pașcani, precizează că taxa de mediu e încasată de la ei, dar o încasează depozitarul. În tariful de depozitare are inclusă acea taxă de mediu. Facturarea se face cu această taxă de mediu.

*Se vorbește concomitent.*

**Domnul Pantazi Dumitru**, primarul municipiului Pașcani, precizează că taxa de mediu a fost suspendată la plată de la UAT-uri și au dat-o la depozitar, care a inclus-o în prețul de depozitare.

**Domnul Bodoașcă Mihai-Claudiu,** consilier local, întreabă dacă cei de la salubritate plătesc mai mult ca în ianuarie mc de gunoi.

**Domnul Zanet Gică,** administrator public, precizează că în ianuarie plăteau 44 lei, acum plătesc 60 lei.

**Domnul Bodoașcă Mihai-Claudiu,** consilier local, precizează că de la 44 la 60 sunt 20 lei nu 80. Taxa era de 80 lei/tonă.

**Domnul Zanet Gică,** administrator public, precizează că e funcție de volumul de gunoi dus la groapă.

*Se poartă discuții pe marginea taxei de mediu de 80 lei/tonă.*

**Domnul Bodoașcă Mihai-Claudiu,** consilier local, precizează că prețul de acum e de 60 lei, dar nu că au pus ei 80 lei/tonă.

**Domnul Zanet Gică,** administrator public, precizează că prețul e pentru întreg județul.

**Domnul Pantazi Dumitru**, primarul municipiului Pașcani, precizează că responsabilul pentru această taxă de mediu e depozitarul Salubris.

**Domnul Bodoașcă Mihai-Claudiu,** consilier local, precizează că cei de la salubritate au făcut calculația greșită luând în calcul cei 80 lei/tonă.

**Domnul Pantazi Dumitru**, primarul municipiului Pașcani, precizează că trebuiau să prindă în tarif valoarea contractului de depozitare.

**Domnul Bodoașcă Mihai-Claudiu,** consilier local, precizează că această calculație e din aprilie 2017, iar proiectul de hotărâre e din iulie 2017.

*Se poartă discuții pe marginea tarifului actual și a taxei de salubrizare propuse.*

**Domnul Pantazi Dumitru**, primarul municipiului Pașcani, precizează că cei de la salubritate au solicitat in câteva rânduri mărirea tarifului, Consiliul Local nu a aprobat, nu li se va aproba nici taxa specială, au deja datorii la Salubris și vor intra în incapacitate de plată. E o încercarea de fluidizare a modului de încasare și pregătirea terenului pentru ce va urma. Ulterior tot prin taxă se va încasa și se va deconta serviciul. Nu sunt de acord cu tariful de 13 lei, nici cu taxa de 10 lei, atunci să propună ei cum să se procedeze cu acest serviciu.

**Domnul Rîznic Andrei-Marius**, consilier local, consideră că se impune, referitor la acest proiect, cât și la cel cu hidrofoarele, să se facă săptămâna viitoare o ședință de îndată sau extraordinară, cum se vrea, ca până atunci ....

**Domnul Pantazi Dumitru**, primarul municipiului Pașcani, precizează că taxele și impozitele se aprobă în ședință ordinară.

**Doamna Butnariu Georgiana**, șef Serviciu Taxe și Impozite Locale, precizează că, de regulă, în ședință ordinară se aprobă.

**Domnul Rîznic Andrei-Marius**, consilier local, consideră că e nevoie de o ședință extraordinară pentru a se apleca mai atent asupra acestui subiect.

**Domnul Pantazi Dumitru**, primarul municipiului Pașcani, întreabă dacă se reia procedura de la zero, dacă se amână.

**Doamna Jitaru Irina**, secretarul municipiului Pașcani, precizează că se reia procedura dacă se vine cu un alt proiect.

**Domnul Bodoașcă Mihai-Claudiu,** consilier local, precizează că e vorba doar de cuantumul taxei.

**Doamna Jitaru Irina**, secretarul municipiului Pașcani, precizează că e alt proiect și trebuie să treacă acele 30 de zile lucrătoare.

**Domnul Bodoașcă Mihai-Claudiu,** consilier local, precizează că e vorba depre aprobarea unui regulament și dacă se elimină cuantumul, în regulament se trage liniuță și se vine cu altă hotărâre de actualizare a taxei, când cei de la salubritate vin cu un preț corect.

*Se vorbește concomitent vizavi de taxa specială de salubrizare.*

**Domnul Bodoașcă Mihai-Claudiu,** consilier local, întreabă: dacă în 2019 se va modifica taxa, se va face un proiect cu regulament nou sau se va modifica doar taxa. Regulamentul se lasă, e vorba de cuantum.

**Domnul Pantazi Dumitru**, primarul municipiului Pașcani, răspunde că atunci când va veni operatorul regional, va veni cu regulament nou și altă taxă.

**Domnul Zanet Gică,** administrator public, dă lămuriri cu privire la facturile de la salubritate din ianuarie, aprilie și iulie. Taxa se va ști în momentul licitației și se va înmulți cu 44000 de locuitori.

**Domnul Bodoașcă Mihai-Claudiu,** consilier local, întreabă dacă astăzi se va face o taxă corectă sau nu.

*Se vorbește concomitent.*

**Domnul Rîznic Andrei-Marius**, consilier local, precizează că la cuantumul taxei se lasă o liniuță, urmând a fi stabilită ulterior, se aprobă regulamentul, apoi într-o ședință extraordinară ... O fac, nu intenționat, ci pentru a rezolva problema într-un mod corect. Vor vota curând, după o calculație corectă a taxei, acest proiect. Luni, dacă se aprobă cuantumul, nu e o problemă.

**Doamna Butnariu Georgiana**, șef Serviciu Taxe și Impozite Locale, precizează că nu se poate institui o taxă cu valoare zero.

**Domnul Olariu Costel-Sorin**, consilier local, precizează că nu știe de ce se poartă atâtea discuții despre o taxă, care va fi valabilă până ce vor veni cei de la ADS, undeva la mijlocul anului viitor. Face o comparație vizavi de cuantumul acestei taxe: la Iași e 8 lei, în condițiile în care au în vecinătate groapa de gunoi. Se întreabă cât trebuie să plătească cei din Pașcani – 5 lei, pentru că sunt mai departe. Asta ca să fie seriozitate.

**Domnul Haldan Vasile**, consilier local, menționează că ar fi de acord cu colegii liberali, dacă făceau aceste observații cât a fost pe site proiectul, constatau atunci că nu e bine făcut calculul și solicitau o nouă calculație în timp util. Dar a veni în plen doar să critici, fără a avea un calcul, este pentru a da bine la televiziune.

**Doamna Nedelcu Gabriela**, viceprimar, face apel la consilieri să trateze acest proiect cu maximă responsabilitate, deoarece prin votul de azi se decide redresarea sau reversul acestei societăți. Conducerea societății a venit de mai multe ori și a solicitat mărire de tarif bazate pe diverse calculații și Consiliul Local nu a aprobat. Precizează că într-o speță similară la Constanța, când operatorul a acționat în instanță, a câștigat diferența de preț. Solicită responsabilitate, vot cum trebuie, ca societatea să nu intre în faliment.

**Domnul Rîznic Andrei-Marius**, consilier local, precizează că fundamentarea de preț au primit-o ieri la ora 2 pe mail.

**Doamna Jitaru Irina**, secretarul municipiului Pașcani, precizează că și în aprilie au primit-o, e înregistrată pe 5 aprilie.

**Domnul Rîznic Andrei-Marius**, consilier local, întreabă dacă trebuia să ghicească că e vorba despre aceeași calculație, când s-au schimbat niște date referitoare la taxe.

**Doamna Jitaru Irina**, secretarul municipiului Pașcani, precizează că acest proiect a stat pe site. S-a uitat cineva pe site la acest proiect?

**Domnul Rîznic Andrei-Marius**, consilier local, precizează că în corpul proiectului de hotărâre trebuia să fie fundamentarea.

**Domnul Bejinariu Ovidiu,** presedinte de ședință, solicită să se dea citire amendamentelor pe rând, pentru a putea fi supuse apoi votului.

**Domnul Pintilie Ciprian,** consilier local, prezintă amendamentele din comisia economică:

Amendamentul nr. 1: După art. 4 se introduce art. 5: Prezenta hotărâre intră în vigoare începând cu data de 1 ianuarie 2018, cu excepția art. 5 alin.2 din Regulamentul privind instituirea taxei speciale de salubrizare pentru persoanele fizice din municipiul Pașcani, care intră în vigoare la data de 1 noiembrie 2017. Art. 5 va deveni art. 6.

Se supune la vot:

Pentru: 17

Abțineri: 1

Împotrivă:0

**Domnul Bejinariu Ovidiu,** presedinte de ședință, precizează că amendamentul a trecut.

**Domnul Pintilie Ciprian,** consilier local, prezintă amendamentele din comisia economică:

Amendamentul nr. 2: Art. 5 alin. 2 din Regulamentul privind instituirea taxei speciale de salubrizare pentru persoanele fizice din municipiul Pașcani se modifică și va avea următorul cuprins: În vederea stabilirii taxei speciale de salubrizare pentru anul 2018 declarațiile se vor depune începând cu data de 1 noiembrie 2017 și până la data de 31 ianuarie 2018.

Se supune la vot:

Pentru: 17

Abțineri: 1

Împotrivă:0

**Domnul Bejinariu Ovidiu,** presedinte de ședință, precizează că amendamentul a trecut.

**Domnul Pintilie Ciprian,** consilier local, prezintă amendamentele din comisia economică:

Amendamentul nr. 3: Se modifică art. 1 din hotărâre și va avea următorul cuprins: Se aprobă instituirea taxei speciale de salubrizare pentru persoanele fizice din municipiul Pașcani conform art. 8 din Regulamentul privind instituirea taxei speciale de salubrizare pentru persoanele fizice din municipiul Pașcani, anexa nr. 1, parte integrantă din prezenta hotărâre.

Se supune la vot:

Pentru: 17

Abțineri: 1

Împotrivă:0

**Domnul Bejinariu Ovidiu,** presedinte de ședință, precizează că amendamentul a trecut.

**Domnul Haldan Vasile**, consilier local, dă citire amendamentului:

Se modifică art. 8 din Regulamentul privind instituirea taxei speciale de salubrizare pentru persoanele fizice din municipiul Pașcani astfel: Cuantumul taxei de salubrizare este de 10,16 lei/persoană/lună pentru primele două persoane din locuință și de 8 lei/persoană/lună pentru celelalte persoane din locuință.

Se supune la vot:

Pentru: 17

Abțineri: 1

Împotrivă:0

**Domnul Bejinariu Ovidiu,** presedinte de ședință, precizează că amendamentul a trecut. Supune la vot proiectul de hotărâre cu cele 4 amendamente votate:

Pentru: 13

Abțineri: 5

Împotrivă:0

**Domnul Bejinariu Ovidiu,** presedinte de ședință, precizează că proiectul a trecut și propune trecerea la punctul 14 de pe ordinea de zi.

**14. PROIECTUL  DE HOTĂRÂRE    privind revocarea membrilor Consiliului de administrație al SC CLP Eco Salubritate SA Pașcani**

*Inițiatorii proiectului de hotărâre – Consilierii locali Bodoașcă Mihai-Claudiu, Rîznic Andrei-Marius, Conache Eduard-Cătălin, Spiridon Mihaela-Iulia, Pintilie Marius-Nicolae, Dandu Alexandru-Ionuț, Danu Ion*

Se solicită avizul comisiilor.

Comisia economică - aviz nefavorabil.

Comisia juridică – aviz nefavorabil.

Comisia urbanism – aviz nefavorabil.

**Domnul Bodoașcă Mihai-Claudiu,** consilier local, precizează că proiectul s-a născut din necesitatea de a redresa această societate. Consideră că vinovați de dezastrul de la salubritate sunt cei din consiliul de administrație, ei conduc activitatea de acolo. Nu s-a schimbat nimic, nu a văzut niciun program de redresare. Cei din consiliul de administrație nu au ce căuta acolo. S-a venit cu acest proiect și cu unul privind numirea unui consiliu de administrație provizoriu, s-a cerut și un audit. Se va decide dacă sunt mulțumiți sau nu de actuala conducere de la Eco Salubritate.

**Domnul Rîznic Andrei-Marius**, consilier local, precizează că a înțeles din presă că dl. Dumea a demisionat. I-ar fi plăcut ca președintele consiliului de administrație să vină să-i informeze cu privire la acest lucru și motivele care au stat la baza acestei demisii. Conform statutului, societatea e condusă de consiliul de administrație, iar managerul doar execută și pune în aplicare hotărârile consiliului de administrație. Problemele acestei societăți nu s-au rezolvat odată cu demisia d-lui Dumea, ci persistă datorită consiliului de administrație, care a adus societatea în această situație dificilă. Ar fi trebuit să fie prezenți și la proiectul privind instituirea taxei de salubrizare. Rabdarea lor pentru acest consiliu se termină, să vină oameni mai buni, mai competenți, cu un program de redresare pe termen scurt și mediu.

**Domnul Olariu Costel-Sorin**, consilier local, propune fuzionare acestei societăți cu RAGCL, ținând cont că viața acestei societăți va fi foarte scurtă. Când va veni ADIS, vor rămâne fără o parte din servicii, nu vor avea obiect de activitate, iar din ce a văzut, cei de la RAGCL pot gestiona fără probleme și salubritatea.

**Domnul Bejinariu Ovidiu,** presedinte de ședință, supune la vot proiectul de hotărâre:

Pentru: 7

Abțineri: 1

Împotrivă: 10

**Domnul Bejinariu Ovidiu,** presedinte de ședință, precizează că proiectul nu a trecut și propune trecerea la punctul nr. 15 de pe ordinea de zi:

**15. PROIECTUL  DE HOTĂRÂRE    privind numirea unui Consiliu de administrație provizoriu la S.C. CLP Eco Salubritate SA Pașcani**

*Inițiatorii proiectului de hotărâre – Consilierii locali Bodoașcă Mihai-Claudiu, Rîznic Andrei-Marius, Conache Eduard-Cătălin, Spiridon Mihaela-Iulia, Pintilie Marius-Nicolae, Dandu Alexandru-Ionuț, Danu Ion*

Se solicită avizul comisiilor.

Comisia economică - aviz nefavorabil.

Comisia juridică – aviz nefavorabil.

Comisia urbanism – aviz nefavorabil.

**Domnul Bejinariu Ovidiu,** presedinte de ședință, supune la vot proiectul de hotărâre:

Pentru: 6

Abțineri: 1

Împotrivă: 11

**Domnul Bejinariu Ovidiu,** presedinte de ședință, precizează că proiectul nu a trecut și propune trecerea la punctul nr. 16 de pe ordinea de zi:

**16***.* **PROIECTUL  DE HOTĂRÂRE   privind transmiterea in folosință gratuită a terenului în suprafața de 930 mp, proprietate publică a municipiului Pașcani, situat în strada Ștefan cel Mare, judetul Iași(între Catedrala “Pogorârea Sfântului Duh“ – Pașcani și blocul D1), către Clubul Sportiv Municipal Pașcani, în vederea amplasării unui patinoar artificial în perioada 01.12.2017 – 28.02.2018**

*Inițiatorul proiectului de hotărâre - Primarul municipiului Pașcani*

Se solicită avizul comisiilor.

Comisia economică - aviz favorabil.

Comisia juridică – aviz favorabil.

Comisia urbanism – aviz favorabil.

Comisia învățământ – aviz favorabil.

**Domnul Rîznic Andrei-Marius**, consilier local, precizează că ar avea o întrebare pentru d-na secretar, dacă între darea în folosință și între darea în administrare este vreo diferență.

**Doamna Jitaru Irina**, secretarul municipiului Pașcani, precizează că darea în folosință gratuită nu e aceeași cu darea în administrare, unde se poate percepe redevență.

**Domnul Rîznic Andrei-Marius**, consilier local, întreabă dacă darea în folosință către CSM permite acestuia intrarea în parteneriate în legătură cu acest teren.

**Doamna Jitaru Irina**, secretarul municipiului Pașcani, precizează că la această întrebare poate răspunde domnul de la CSM, care știe foarte bine statutul.

**Domnul Mandric Bogdănel**, directorul CSM Pașcani, precizează că, în conformitate cu prevederile statutului, poate intra în parteneriate pentru desfășurarea de activități sportive.

**Domnul Rîznic Andrei-Marius**, consilier local, precizează că întrebarea era alta. Dacă li se dă terenul în folosință și nu și administrare, ei pot intra în acest parteneriat? E o nuanță juridică destul de importantă. A discutat cu niște juriști care i-au zis că, în modul în care e făcut acest proiect, CSM nu va putea intra în parteneriat, daca au doar folosința, nu și administrarea. Solicită răspuns la această întrebare. Dacă se votează acest proiect ar putea fi probleme legale și multă lume ar avea de suferit. Solicită atenție la răspunsul care se dă.

**Doamna Jitaru Irina**, secretarul municipiului Pașcani, întreabă pe dl. Mandric dacă tot ce are din partea municipalității e în folosință gratuită.

**Domnul Mandric Bogdănel**, directorul CSM Pașcani, răspunde cu da.

**Doamna Jitaru Irina**, secretarul municipiului Pașcani, întreabă pe dl. Mandric dacă au mai încheiat parteneriate.

**Domnul Mandric Bogdănel**, directorul CSM Pașcani, răspunde cu da.

**Doamna Jitaru Irina**, secretarul municipiului Pașcani, precizează că a răspuns la întrebare.

**Domnul Rîznic Andrei-Marius**, consilier local, precizează că terenul care trebuie dat raporatat la perioada de timp precizată e cuantificat la cam 2 miliarde de lei la care se adugă și utilitățile, în total 3 miliarde de lei contribuția lor teoretică. Nu vede în hotărâre ce va primi în schimb comunitatea. Se dă acest teren unui operator pentru a veni cu patinoarul, asta e soluția găsită. Ce va da acest operator comunității, până la ce oră vor avea gratuitate copiii, care va fi tariful, care va fi orarul? Nu se știe nimic, nu e prevăzut în proiect nimic concret, nu se știe nimic de condițiile pe care trebuie să le îndeplinească acest operator. Se dă cu ochii închiși, urmând ca acest operator să facă ce vrea el acolo. Era bine dacă aveau un regulament sau un protocol. Ce va primi comunitatea din Pașcani în schimb?

**Doamna Nedelcu Gabriela**, viceprimar, precizează că o uimește schimbarea de registru și de abordare a acestui proiect. În ședințele pe comisii nici măcar nu erau interesați nici măcar o secundă să întrebe pe cei de la CSM ce vor face, discutând doar despre locație. Ceea ce spune dl. Rîznic nu face obiectul acestui proiect de hotărâre. Se discută acum dacă se dă acest teren la CSM să organizeze activitățile pe care și le-a propus și îl roagă pe dl. director să prezinte situația.

**Domnul Mandric Bogdănel**, directorul CSM Pașcani, menționează că dorește încheierea unui parteneriat cu o firmă specializată, care poate desfășura o astfel de activitate. Firma va încheia contracte pentru utilități – apă, curent electric. Își propun organizarea pentru adulți și copii a unei activități noi. Se va negocia un spațiu orar pentru activități pe gheață: să învețe copiii să patineze, să organizeze concursuri.

**Domnul Rîznic Andrei-Marius**, consilier local, precizează că el ca și consilier local e aici să protejeze drepturile cetățenilor. Dacă se dă ceva unui operator vrea să știe și ce va primi în schimb comunitatea de la acel operator.

**Domnul Pantazi Dumitru**, primarul municipiului Pașcani, întreabă că dacă nu dau în administrare acest teren de 930 mp, ce venit se realizează de pe acest teren. Acele miliarde, de care vorbea dl. consilier, se aduc în contul primăriei? Nu-i oprește nimeni să achiziționeze acele instalații pentru a veni și încheia un parteneriat. Crede cineva că găsesc niște fraieri să cheltuiască niște bani că doresc ei miliarde în contul primăriei? Propune ca dl consilier să fie în comisia de negociere a parteneriatului. Scopul este de a se duce aceste instalații în Pașcani, lucru pentru care a fost criticat în trecut că nu l-a făcut. Astăzi se hotărâște locația și nu altceva.

**Domnul Rîznic Andrei-Marius**, consilier local, răspunde că a specificat că acea contribuție a municipalității e doar teoretică. El nu e împotriva acestui lucru, știe și persoana care va aduce, e luat de mult, din primăvara trecută. Susțin de principiu acest lucru. Au două probleme. Una e locația, care a fost schimbată, și vor fi probleme din punct de vedere rutier la iarnă. La intersecția de la spital se creează ambuteiaje și această bretea mai fluidiza traficul, chiar dacă e parcare, se circula pe acolo. Poate se găsea o soluție mai bună, dar asta nu înseamnă că vor fi împotrivă 100%. A înțeles că sunt și reclamații din partea unor asociații de proprietari din zona respectivă.

**Doamna Nedelcu Gabriela**, viceprimar, precizează că motive ca astea referitoare la locație sunt de fapt motive pentru a nu vota proiectul. Au luat în considerație mai multe locații pentru amplasarea acestui patinoar. În fața primăriei se vor desfășura mai multe activități atât ale primăriei, cât și ale Casei de Cultură, în perioada următoare, care necesită amplasarea unei scene. Este revelionul în stradă, festivalul de tradiții și obiceiuri, ziua de 1 Decembrie. Aici nu e un teren perfect plan pentru patinoar, mai sunt si rondurile de flori, stâlpii, nu ar fi cea mai propice locație. Se intenționează să se organizeze și un orășel al copiilor, zonă care s-ar lega cu patinoarul prin aleea din spatele catedralei. Cât privește securitatea copiilor, e o zonă tampon și copii nu pot ieși direct în stradă, iar disconfortul pentru cei ce locuiesc în apropiere crede că nu va fi mare, neimplicând această activitate un zgomot excesiv. Prin regulament se poate stabili și orarul în care cetățenii să nu fie deranjați. Este bine să existe acest patinoar pentru copii și adulți. Sublinează că nu e o activitate care va fi tarifată ca și activitate comercială, pentru care să se încaseze miliardele socotite, este o activitate sportivă, educativă, se creează acest parteneriat, prin care copii vor avea posibilitatea să învețe să patineze gratis cu un instructor specializat, să se organizeze concursuri și alte tipuri de activități specifice sezonului de iarnă.

**Domnul Parteni Marius**, ziarist, întreabă de ce nu s-a organizat acest patinoar pe terenul de sport al Școlii Cantacuzino, care nu e folosit iarna. În ceea ce privește instalația, poate se putea cumpăra de municipalitate, că tot se dau bani pe avocați, care nu câștigă procesele.

**Doamna Nedelcu Gabriela**, viceprimar, precizează că perioada pentru care se solicită acest teren include și perioada în care copiii sunt la cursuri. Cum să amenajeze un patinoar în curtea școlii când copiii învață?

**Domnul Vântur,** cetățean, precizează că comunitatea va primi acei copii fericiți și bucuroși. ... CSM, care e în parteneriat, va avea o parte din beneficiile acestei firme. El este bucuros că va exista această activitate. Va fi un disconfort pentru cetățenii care circulă pe acolo, parcarea e foarte aglomerată, poate se putea găsi o locație care să nu ... Doar locația

l-a deranjat.

**Doamna Nedelcu Gabriela**, viceprimar, precizează că sunt deschiși, dar important e să fie aproape pentru copii.

**Domnul Vântur,** cetățean, precizează că se poate gândi la un loc care iarna să fie patinoar, iar vara altceva.

**Domnul Bodoașcă Mihai-Claudiu,** consilier local, precizează că vineri era super încântat când a văzut proiectul cu patinoarul în fața primăriei Marți s-a mai dezumflat. Își asumă alături de ceilalți criticile cetățenilor din acea zonă, punând în balanță , care vor fi deranjați, și bucuria copiilor.

**Domnul Avrămiuc Vasile**, consilier local, precizează că din punct de vedere al amplasamentului, categoric, vor mai fi discuții. Prezintă mai multe situații ipotetice ale copiilor care stau aproape sau departe de patinoar și ale locuitorilor din zonă. Precizează că mai multe zone din municipiu trebuie puse în valoare, iar în fața primăriei s-a realizat acest lucru. Nu vrea să minimalizeze fenomenul paqtinoar, dar se pun într-o ordine lucrurile. ...

**Domnul Bejinariu Ovidiu,** presedinte de ședință, precizează că supune la vot proiectul de hotărâre:

Pentru: 18

Abțineri: 0

Împotrivă: 0

**Domnul Bejinariu Ovidiu,** presedinte de ședință, precizează că proiectul a trecut. Urmează interpelările.

**Domnul Bodoașcă Mihai-Claudiu,** consilier local, adresează interpelările:

* HCL nr. 168, 169, 170 din 30.09.2016 referitoare la extinderea rețelelor de gaz pe str. Peneș Curcanul, Bucuriei, Libertății – în ce stadiu se află? Oamenii întreabă dacă își iau lemne sau vor avea gaz la iarnă?
* Conform art. 51 din Legea 215/2001, primarul e obligat prin intermediul secretarului și aparatului de specialitate să pună la dispoziția consilierilor locali în cel mult 10 zile lucrătoare informațiile necesare exercitării mandatului. Este o adresă din 22.06.2017, referitoare la inventarul terenurilor acordate tinerilor pentru construcția de case, la care nu au primit răspuns nici până azi.

**Doamna Nedelcu Gabriela**, viceprimar, precizează că lucrează cei dela patrimoniu, urbanism și agricol, s-au deplasat în teren, au verificat lot cu lot, au încercat să fie foarte riguroși. În cursul săptămânii viitoare vor primi inventarierea, se vor întâlni în comisie pentru atribuirea acelor persoane, care sunt eligibile pentru a primi acele terenuri.

**Domnul Bodoașcă Mihai-Claudiu,** consilier local, adresează interpelarea:

* Apavital a făcut o intervenție în parcarea de la bloc Crizantema din primăvară și nu au reușit să o asfalteze nici astăzi.

**Domnul Olariu Costel-Sorin**, consilier local, are o rugăminte la doamna viceprimar să organizeze ridicarea de la case a deșeurilor vegetale, pentru a se evita acele focuri.

**Domnul Pintilie Ciprian**, consilier local, întreabă când se asfaltează bucata rămasă din str. Nicolae Iorga.

**Domnul Vântur**, cetățean, întreabă de acea metodologie de facturare individuală a consumurilor de apă pentru a se evita debranșarea colectivă. Propune organizarea unui alt parteneriat cu ATOR, de data asta municipalitatea să pună la dispoziție cladirea și ATOR să organizeze un centru pentru oamenii străzii.

**Domnul Avrămiuc Vasile**, consilier local, ridică o problemă legată de sensul unic de pe strada Izvoarelor, să se refacă intrarea de pe str. 1 Decembrie pe Aleea 1 Decembrie, cca 20 m, pentru ca cetățenii din zonă să nu mai ocolească cu mașina.

*Se vorbește concomitent.*

**Domnul Haldan Vasile**, consilier local, solicită d-nei viceprimar numirea unui responsabil pentru parc, fiindcă e o investiție mare. Se poate rezolva această problemă.

**Domnul Bejinariu Ovidiu,** presedinte de ședință, mulțumește și declară închise lucrările ședinței de azi.

Ședința se încheie la ora 12,15.

**PREŞEDINTE DE ŞEDINŢĂ , Contrasemnează pentru legalitate**

**Consilier local, SECRETARUL MUNICIPIULUI**

**BEJINARIU OVIDIU cons. Jr. JITARU IRINA**